**ใบสมัคร**

**รางวัลความเป็นเลิศด้านการบริหารราชการแบบมีส่วนร่วม ประจำปี พ.ศ. 2560**

**ประเภทรางวัลการบริหารราชการแบบมีส่วนร่วมอย่างเป็นเลิศ**

**คำชี้แจง**

1. ส่วนราชการระดับกรม/เทียบเท่าสมัครขอรับรางวัล “ความเป็นเลิศด้านการบริหารราชการแบบมีส่วนร่วม” ประจำปี พ.ศ. 2560 โดยยื่นสมัครในนามของส่วนราชการระดับกรม/เทียบเท่า และอธิบดีหรือหัวหน้าส่วนราชการ หรือผู้ที่ได้รับมอบอำนาจจากอธิบดีหรือหัวหน้าส่วนราชการเป็นผู้ลงนามในใบสมัคร

2. ข้อมูลที่กรอกลงในใบสมัคร ให้ใช้ข้อมูลและผลการดำเนินงานเกี่ยวกับการเปิดโอกาสให้ประชาชนเข้ามา มีส่วนร่วมในการบริหารราชการในระดับความร่วมมือ และเป็นการดำเนินงานที่เป็นปัจจุบัน ซึ่งดำเนินงานมาอย่างต่อเนื่อง

3. ข้อมูลการดำเนินงานที่ปรากฏในใบสมัคร ต้องเป็นไปตามเงื่อนไขการสมัครในประเด็นต่อไปนี้

* 1. ต้องเป็นส่วนราชการที่เคยได้รับรางวัลความเป็นเลิศด้านการบริหารราชการแบบมีส่วนร่วม ในประเภทรางวัลพัฒนาการบริหารราชการแบบมีส่วนร่วมในระดับดีเด่น (ดีเยี่ยม) และเคยได้รับรางวัลประเภทรางวัลขยายผลการบริหารราชการแบบมีส่วนร่วมในระดับดีเด่น (ดีเยี่ยม) โดยได้รับรางวัลติดต่อกัน 2 ปี (ได้รับรางวัลพัฒนาการบริหารราชการแบบมีส่วนร่วมในปีแรก และได้รับรางวัลขยายผลการบริหารราชการแบบมีส่วนร่วมในปีที่ 2) หรือเป็นส่วนราชการที่เคยได้รับรางวัลความเป็นเลิศด้านการบริหารราชการแบบมีส่วนร่วมในประเภทรางวัลขยายผลการบริหารราชการแบบมีส่วนร่วมระดับดีเด่น (ดีเยี่ยม) ติดต่อกัน 2 ปี
	2. ต้องแสดงให้เห็นว่า ส่วนราชการมีผลการดำเนินงานที่เป็นการส่งเสริมการบริหารราชการแบบ มีส่วนร่วมอย่างต่อเนื่องจนถึงปัจจุบัน โดยมีการดำเนินงานในโครงการที่เป็นการขยายผล การดำเนินงานในพื้นที่อื่น และมีการดำเนินงานในโครงการที่พัฒนาการดำเนินงานใหม่ๆ
	3. โครงการที่เสนอขอรับรางวัลฯ จะต้องประกอบด้วย
1. โครงการที่พัฒนาใหม่โดยเป็นโครงการที่ไม่เคยได้รับรางวัลความเป็นเลิศด้านการบริหารราชการแบบมีส่วนร่วมมาก่อน ตั้งแต่ 2 โครงการขึ้นไป และต้องเป็นโครงการที่มีการส่งเสริมการมีส่วนร่วมของประชาชนในระดับความร่วมมือ
2. โครงการที่เคยได้รับรางวัลฯ ในระดับดีเด่น (ดีเยี่ยม) ติดต่อกัน 2 ปี อย่างน้อย 1 โครงการขึ้นไป โดยโครงการดังกล่าวยังมีการดำเนินงานอย่างต่อเนื่อง
	1. โครงการที่เสนอขอรับรางวัลฯ ต้องเป็นโครงการที่มีการดำเนินงานสอดคล้องตามภารกิจหลัก ของส่วนราชการ หรือสอดคล้องกับประเด็นที่เป็นนโยบายเร่งด่วนสำคัญของรัฐบาล เช่น ภารกิจด้านทรัพยากรธรรมชาติและสิ่งแวดล้อม สังคมและคุณภาพชีวิตของประชาชน การสาธารณสุขเกษตรกรรม อาชญากรรม หรือนโยบายรัฐบาลเกี่ยวกับการแก้ไขปัญหาภัยแล้ง ฯลฯ

4. **การยื่นใบสมัคร** ให้ใช้แบบฟอร์มใบสมัครจากประเภทรางวัลพัฒนาการบริหารราชการแบบมีส่วนร่วม (กรณีโครงการที่เสนอใหม่) และประเภทรางวัลขยายผลการบริหารราชการแบบมีส่วนร่วม (กรณีโครงการ ที่เคยได้รับรางวัล)

5. กรอกข้อมูลในใบสมัครให้ครบถ้วนและสมบูรณ์ และโปรดแนบเอกสาร/หลักฐานประกอบใบสมัคร พร้อมระบุให้ชัดเจนว่าเป็นเอกสาร/หลักฐานประกอบข้อคำถามใด เนื่องจากเอกสาร/หลักฐานประกอบใบสมัครเป็นหลักฐานที่มีความสำคัญต่อการพิจารณาและการประเมินผล

6. กรณีพื้นที่ในการกรอกข้อมูลในใบสมัครไม่เพียงพอสามารถเขียนเพิ่มเติมในกระดาษอื่น และโปรดหมายเหตุแสดงความเชื่อมโยงกับข้อคำถามด้วย

7. ส่งใบสมัครพร้อมเอกสารประกอบการสมัครได้ที่เว็บไซต์สำนักงาน ก.พ.ร. www.opdc.go.th หรือส่งไปยัง สำนักงาน ก.พ.ร. **ภายในวันที่ 15 มีนาคม 2560** ตามที่อยู่ต่อไปนี้ :

***สำนักงานคณะกรรมการพัฒนาระบบราชการ*** *(สำนักงาน ก.พ.ร.)*

*เลขที่ 59/1 ถนนพิษณุโลก แขวงจิตรลดา เขตดุสิต กรุงเทพมหานคร 10300*

*(กรุณาวงเล็บมุมซอง: รางวัลความเป็นเลิศด้านการบริหารราชการแบบมีส่วนร่วม ประจำปี พ.ศ. 2560)*

*เบอร์โทรศัพท์ที่สามารถติดต่อได้ 02-3569999 ต่อ 8871 , 8876 และ 8923 โทรสาร 02-2818328*